	SINTEZA 
obiecțiilor și propunerilor/recomandărilor la proiectul de hotărâre
cu privire la aprobarea Liniilor directoare privind participarea operatorului sistemului de transport la Mecanismul de compensare între operatorii sistemelor de transport



	Conținutul articolelor/ punctelor din proiectul prezentat spre avizare și coordonare
	Participantul la avizare (expertizare)/ consultare publică
	Nr. obiecției/ propunerii/ recomandării
	Conținutul obiecției/ propunerii/ recomandării
	Argumentarea autorului proiectului


	Confederația Națională a Sindicatelor  – (Aviz nr. 03-02/638 din 23.09.2026)

	
	
	
	Lipsa propunerilor.
	Se ia act.

	Ministerul Energiei  – (Aviz nr. 05-2486 din 15.09.2026)

	La conținut
	Ministerul Energiei
	1
	pe tot parcursul textului, după cuvântul „pierderi”, indiferent de forma sa gramaticală, se va completa cu sintagma „ de energie electrică”, în forma gramaticală corespunzătoare.
	Se acceptă.

	Expertiza Centrului de armonizare a legislației (Aviz nr. 31/02-126-12098 din 14.09.2026)

	Cu referire art. 2 și partea B din anexa la Regulamentul (UE) nr. 838/2010
	Centrul de armonizare a legislației
	2
	Marcarea art. 2 și a întregii părți B drept „Prevederi UE neaplicabile” nu este justificată. Art. 2 stabilește că taxele aplicate de operatorii de rețea pentru accesul la sistemele de transport trebuie să respecte orientările din partea B. În versiunea adaptată pentru Comunitatea Energetică, partea B pct. 1 - 3 se aplică Părților Contractante și stabilește regula materială privind calcularea mediei anuale a taxelor de transport plătite de producători, precum și limitele acesteia. Decizia nr. 2021/01/PHLG-EnC confirmă expres că limita de bază pentru Părțile Contractante este 0-0,5 EUR/MWh, cu o adaptare specială pentru Muntenegru. Republica Moldova nu este enumerată printre jurisdicțiile care beneficiază de un interval derogatoriu. 
În consecință, partea B pct. 1-3 nu poate fi exclusă prin calificativul generic „neaplicabil”. Proiectul se va completa cu normele corespunzătoare sau, dacă autorul apreciază că acestea sunt deja preluate printr-un alt act normativ național în vigoare, Tabelul de concordanță va indica actul, dispozițiile concrete și modul în care acestea asigură integral cerințele părții B. Până la o asemenea demonstrație, gradul general „compatibil” nu este susținut.
	Explicație. 

Articolul 2 și respectiv partea B este marcată drept „Prevederi UE neaplicabile” considerând că în Republica Moldova producătorii nu achită direct costurile de transport a energiei electrice (i.e. nu există și  nu se aplică tarife pentru injecția energiei electrice de către producători), acestea din urmă fiind percepute prin intermediul furnizorilor de energie electrică care au obligația să încheie contracte privind transportul și respectiv distribuția energiei electrice cu operatorii de sistem relevanți, și să reflecte costurile respective în factura finală emisă consumatorului final. Astfel, costurile suportate de operatorii de sistem sunt recuperate prin considerarea energiei electrice extrase din rețea (tarife de extragere din rețea), în baza Metodologiilor tarifare respective.
Din acest considerent, Anexa B și art. 2 nu sunt aplicabile condițiilor Republicii Moldova.  



	Cu referire pct. 3.1 din partea A a anexei și pct. 13 din proiect
	Centrul de armonizare a legislației
	3
	Pct. 3.1 din partea A prevede că ENTSO-E facilitează încheierea acordurilor multilaterale cu operatorii sistemelor de transport din țări terțe care îndeplinesc cumulativ condițiile prevăzute de normă, inclusiv, condiția ca, la 16 decembrie 2009, aceștia să fi semnat acordul voluntar dintre operatorii de transport privind compensarea între operatorii de sisteme de transport. Pct. 13 din proiect omite integral această condiție și extinde astfel categoria operatorilor susceptibili de a intra sub incidența normei. Calificativul „Compatibil” atribuit în Tabel nu este corect. Proiectul se va completa cu elementul omis sau autorul va prezenta o justificare juridică întemeiată pe o adaptare ulterioară obligatorie care permite eliminarea condiției. Totodată, pct. 2 din Hotărârea de aprobare obligă Î.S. „Moldelectrica” să încheie „acordul/acordurile relevante” fără a distinge între cele două temeiuri juridice diferite prevăzute de actul Uniunii Europene: participarea de drept, în temeiul pct. 2.2 din partea A, a operatorilor care își desfășoară activitatea în teritoriile menționate la art. 9 din Tratatul de constituire a Comunității Energetice, pe de o parte, și acordurile multilaterale reglementate la pct. 3 din partea A, pe de altă parte. Delimitarea este necesară, întrucât de aceasta depinde inclusiv aplicarea taxei de utilizare a sistemului de transport prevăzute la pct. 24 din proiect.
	Se acceptă.  



	Cu referire pct. 4.4 din partea A a anexei și pct. 20 din proiect
	Centrul de armonizare a legislației
	4
	Ultima teză a pct. 4.4 prevede că, atunci când autoritatea națională de reglementare relevantă nu a aprobat o bază pentru calcularea pierderilor pentru perioada în care se aplică mecanismul COST, valoarea pierderilor este estimată de ENTSO-E. Pct. 20 din proiect modifică ipoteza normei și prevede estimarea de către ENTSO-E atunci când modul național de determinare „nu poate fi aplicat” pentru perioada respectivă. Cele două situații nu sunt echivalente: lipsa aprobării unei baze de calcul și imposibilitatea aplicării unei baze existente sunt condiții juridice diferite. Norma națională se va corela cu ipoteza exactă prevăzută de actul UE. La fel, la pct. 4.4, obligația Agenției UE de a verifica criteriile de evaluare a pierderilor, cu accent pe caracterul echitabil și nediscriminatoriu al evaluării, nu este echivalentă cu formula din proiect potrivit căreia ANRE informează ACER asupra modului de determinare. În Tabel, componenta materială aplicabilă la nivel național și componenta instituțională ce revine ACER se vor delimita distinct, iar calificativul general „Compatibil” se va reexamina.
	Se acceptă. 

Pct. 21 se expune în redacția următoare: 
[bookmark: _Hlk243463767]„21.	Valoarea pierderilor de energie electrică suportate de rețeaua electrică de transport drept rezultat al găzduirii fluxurilor transfrontaliere de energie electrică se determină în conformitate cu principiile stabilite de Agenție și utilizate la determinarea în scopuri tarifare a valorii pierderilor de energie electrică din rețeaua de transport la nivel național. Criteriile de evaluare a pierderilor la nivel național, pot fi verificate de ACER, urmărind în mod special ca pierderile să fie evaluate în mod echitabil și nediscriminatoriu, în acest sens Agenția este responsabilă pentru furnizarea informațiilor necesare.  
[bookmark: _Hlk243463807]În cazul în care Agenția nu a aprobat principiile utilizate la determinarea valorii pierderilor de energie electrică din rețeaua de transport la nivel național, valoarea pierderilor de energie electrică, în contextul aplicării mecanismului COST, se estimează de către ENTSO-E.”

	Cu referire la trimiterea la Regulamentul (CE) nr. 714/2009 din pct. 3 al proiectului
	Centrul de armonizare a legislației
	5
	Pct. 3 al proiectului reproduce trimiterea istorică din Regulamentul (UE) nr. 838/2010 la art. 5 din Regulamentul (CE) nr. 714/2009. Regulamentul (CE) nr. 714/2009 a fost abrogat prin art. 70 din Regulamentul (UE) 2019/943, iar trimiterile la actul abrogat se interpretează potrivit tabelului de corespondență din anexa III - art. 5 din Regulamentul (CE) nr. 714/2009 corespunde art. 29 alin. (1)-(4) din Regulamentul (UE) 2019/943. Astfel, trimiterea se va exclude.
	Se acceptă.

	Cu referire la pct. 1.6 din partea A și pct. 7 din proiect
	Centrul de armonizare a legislației
	6
	Actul UE prevede reducerea proporțională a importurilor și exporturilor pentru capacitatea alocată într-un mod incompatibil cu pct. 2 din orientările privind gestionarea congestiilor din anexa I la Regulamentul (CE) nr. 714/2009. Proiectul înlocuiește această trimitere cu „principiile de alocare a capacității și de gestionare a congestiilor stabilite în art. 44 din Legea nr. 164/2025 cu privire la energia electrică”, iar Tabelul atribuie direct calificativul „Compatibil”. Substituirea unei trimiteri la acquis printr-o normă națională este admisibilă numai dacă este demonstrată echivalența materială. Tabelul se va completa cu identificarea exactă a elementelor din art. 44 care corespund cerinței UE și, după caz, cu actele normative subsecvente care reglementează în detaliu alocarea capacității și gestionarea congestiilor. În plus, art. 44 alin. (1) din Legea nr. 164/2025 face el însuși trimitere la „liniile directoare privind alocarea capacității și gestionarea congestiilor”, care nu au fost încă aprobate de Agenție, astfel încât echivalența materială cu pct. 2 din orientările privind gestionarea congestionării rețelelor, prevăzute în anexa I la Regulamentul (CE) nr. 714/2009, nu poate fi, la acest moment, demonstrată integral.
	Explicație. 

Art. 44 din Legea 164/2025 cu privire la energia electrică care transpune parțial inclusiv Regulamentul (UE) 2019/943 și stabilește principiile generale de alocare a capacității şi de gestionare a congestiilor. Totodată alin. (1) face referință la „liniile directoare privind alocarea capacității și gestionarea congestiilor”. Acestea din urmă au fost transpuse în legislația națională prin Hotărârea Consiliului de administrație al ANRE nr. 641/2025 cu privire la aprobarea Liniilor directoare privind alocarea capacităţii şi gestionarea congestiilor. Astfel, referința prevăzută în proiect se consideră corectă și justificată.

	Cu referire la pct. 2.1 din partea A și pct. 11 din proiect
	Centrul de armonizare a legislației
	7
	Norma UE obligă autoritatea de reglementare să se asigure atât de participarea operatorului de transport la mecanismul COST, cât și de faptul că taxele pentru accesul la rețea nu includ taxe suplimentare pentru găzduirea fluxurilor transfrontaliere. Pct. 11 preia aceste elemente și introduce, suplimentar, regula națională privind reflectarea plăților și încasărilor COST în tarifele reglementate. Această completare poate fi menținută ca măsură națională de implementare. Totuși, trimiterea la „Hotărârea Consiliului de administrație al ANRE nr. 626/2025” este eronată: Metodologia de calculare, aprobare și aplicare a tarifelor reglementate pentru serviciul de transport al energiei electrice a fost aprobată prin Hotărârea ANRE nr. 626 din 27 octombrie 2023. Trimiterea se va corecta în proiect și în Tabelul de concordanță.
	Se acceptă. 

	Cu referire la atribuțiile Comisiei Europene, ale ACER și ale ENTSO-E reproduse în proiect
	Centrul de armonizare a legislației
	8
	Proiectul reproduce, ca norme ale dreptului național, atribuții care, potrivit actului Uniunii Europene, revin exclusiv unor instituții și organisme ale Uniunii Europene ori unei asociații europene a operatorilor: instituirea fondului COST și a cadrului contractual aferent, efectuarea și publicarea calculelor privind pierderile, estimarea valorii pierderilor și calcularea în avans a taxei de utilizare a sistemului de transport - ENTSO-E (pct. 3, 4, 13, 19, 20 și 26 din proiect); aprobarea ajustărilor și stabilirea valorii anuale a compensației pentru infrastructura transfrontalieră - Comisia Europeană (pct. 15 și 21); avizarea și informarea - ACER (pct. 5, 15 și 20). Un act normativ al Republicii Moldova nu poate institui obligații în sarcina Comisiei Europene, a ACER sau a ENTSO-E și nu le poate conferi competențe. În plus, în arhitectura Comunității Energetice, atribuțiile corespondente se exercită, în raport cu Părțile Contractante, de Secretariatul Comunității Energetice și de Comitetul de reglementare al Comunității Energetice, soluție reflectată consecvent chiar în Legea nr. 164/2025 (art. 39 alin. (5)-(8), art. 44 alin. (4)). Astfel, din proiect se vor exclude toate prevederile care stabilesc atribuții pentru Comisie și agenții UE, iar normele naționale se vor limita la stabilirea de obligații ce revin efectiv operatorului sistemului de transport și Agenției.
	Explicație. 

Proiectul nu urmărește instituirea unor competențe noi în sarcina Comisiei Europene, ACER sau ENTSO-E, ci descrierea cadrului funcțional al Mecanismului COST, necesară pentru stabilirea obligațiilor operatorului sistemului de transport din Republica Moldova.

Pentru evitarea oricărei interpretări privind conferirea unor atribuții prin dreptul național unor instituții sau organisme externe, dispozițiile respective sunt prezentate strict cu  scopul de a delimita descrierea mecanismului regional de obligațiile opozabile operatorului sistemului de transport și Agenției. 

	Cu referire la art. 1 din Regulament și pct. 1 din proiect, precum și la pct. 1.4 din partea A și pct. 5 din proiect
	Centrul de armonizare a legislației
	9
	Pentru art. 1 din actul UE, Tabelul atribuie calificativul „Parțial compatibil”, fără a explica ce element nu este preluat. Pct. 1 din proiect conține nucleul obligației privind compensarea costurilor pentru găzduirea fluxurilor transfrontaliere și adaugă elemente de implementare națională. Calificativul se va reevalua sau se va motiva expres în coloana observațiilor. 
La pct. 1.4, actul UE conține mai multe componente: atribuțiile ACER de supraveghere și raportare, obligația ENTSO-E de cooperare și obligația fiecărui operator de transport de a furniza ENTSO-E și ACER informațiile necesare. Pct. 5 din proiect preia doar ultima obligație, iar Tabelul marchează norma „Parțial compatibil” fără explicație. Se va delimita expres componenta instituțională a UE, care nu poate fi reprodusă ca atribuție națională, de obligația operatorului sistemului de transport, care este preluată. 
Suplimentar, art. 1 alin. (4) și (5) din Decizia nr. 2013/01/PHLG-EnC impune ca Regulamentul (UE) nr. 838/2010 să devină obligatoriu pentru participanții la piață, iar autorității naționale de reglementare să îi revină monitorizarea și asigurarea respectării acestuia. Proiectul nu conține nici-o dispoziție prin care Agenția să fie învestită cu monitorizarea și asigurarea respectării Liniilor directoare și nici norme privind consecințele nerespectării lor, obligația de informare trimestrială prevăzută la pct. 3 din Hotărâre privind exclusiv procesul de aderare, nu și aplicarea mecanismului. De asemenea, art. 1 alin. (6) din Decizie impune notificarea Secretariatului Comunității Energetice cu privire la măsurile de transpunere, în termen de două săptămâni de la adoptarea acestora, aspect care se va reflecta în nota de fundamentare.
	Se acceptă. 
Calificativul a fost reevaluat. 





Explicație. 
Pct. 1.4 a fost transpus în proiect considerând posibilitatea atribuirii obligațiilor autorităților și entităților naționale printr-un act de reglementare, fiind omise componentele instituționale UE. 


Se acceptă. 
Proiectul a fost complementat cu următorul punct. 

[bookmark: _Hlk243466628]„2. Respectarea prevederilor prezentelor Linii directoare este obligatorie pentru participanții la piața energiei electrice, în acest sens Agenția Națională pentru Reglementare în Energetică (în continuare – Agenția) este autoritatea responsabilă pentru monitorizarea respectării obligațiilor prevăzute de acestea.”

	Cu referire la pct. 5.1 din partea A a anexei și pct. 21 din proiect
	Centrul de armonizare a legislației
	10
	Pct. 5.1 din partea A stabilește un mecanism procedural precis: valoarea anuală a compensației pentru infrastructura transfrontalieră se determină de Comisie în baza unei propuneri a Agenției formulate potrivit pct. 5.3, iar, în caz de dezacord, Comisia solicită Agenției un al doilea aviz. Pct. 21 din proiect elimină integral referirea la propunerea Agenției și la mecanismul celui de-al doilea aviz, înlocuindu-le cu formula generică „în conformitate cu procedura și cerințele aplicabile în cadrul Uniunii Europene”. O asemenea formulare nu întrunește exigențele de claritate și previzibilitate ale normei juridice și nu poate susține calificativul „Compatibil” atribuit în Tabelul de concordanță. Norma se va corela cu ipoteza exactă din actul Uniunii Europene ori, în măsura în care se apreciază că dispoziția vizează exclusiv procesul decizional intern al Uniunii Europene, întregul pct. 5.1 se va califica și motiva corespunzător în Tabel.
	Se acceptă. 
Calificativul din tabelul de concordantă este reevaluat.

	Cu referire la terminologia utilizată în proiect
	Centrul de armonizare a legislației
	11
	Potrivit pct. 23 din Regulamentul aprobat prin Hotărârea Guvernului nr. 1171/2018, pentru respectarea terminologiei legislației Uniunii Europene se vor utiliza termenii prevăzuți în actul Uniunii Europene sau similari acestora. Proiectul se îndepărtează de la această cerință în mai multe locuri: a) pct. 18 utilizează noțiunea de „cantitate a pierderilor”, în timp ce pct. 4.2 din partea A și, corelativ, pct. 20 din proiect operează cu noțiunea de „valoare a pierderilor”, ceea ce afectează atât corelarea celor două puncte, cât și corelarea cu art. 48 alin. (4)-(6) din Legea nr. 164/2025; b) pct. 24 folosește sintagma importuri și exporturi „preconizate”, iar pct. 25 – „programate”, deși actul Uniunii Europene utilizează unul și același termen; c) pct. 3.1 introduce, în interiorul unei enumerări, echivalența „rețelele electrice de transport (în continuare – sistemele naționale de transport)”, pentru ca ulterior proiectul să utilizeze neuniform cei doi termeni (pct. 18 și 20 – „rețeaua electrică de transport”; pct. 22 și 23 – „sistemele naționale de transport”). Definițiile se stabilesc într-un element structural distinct, potrivit normelor de tehnică legislativă prevăzute de Legea nr. 100/2017 cu privire la actele normative.
	Se acceptă parțial.

Cu privire la a) se propune menținerea utilizării diferențiate a „cantității” și „valorii”, considerând că originalul în limba engleză operează cu „amount” și respectiv „value”.

Cu privire la b) se uniformizează prin aplicarea termenului „preconizate”.

Cu privire la c) la pct. 18 și 20 se ajustează din „rețeaua electrică de transport” în „sistemul național de transport”

	Cu referire la corelarea proiectului cu art. 48 din Legea nr. 164/2025 cu privire la energia electrică
	Centrul de armonizare a legislației
	12
	Potrivit art. 48 alin. (1) din Legea nr. 164/2025, operatorul sistemului de transport plătește și primește compensații în conformitate cu principiile stabilite în acest articol și în liniile directoare corespunzătoare prevăzute la art. 39. Liniile directoare sunt, așadar, instrumentul chemat să dezvolte principiile legale. Proiectul nu operaționalizează însă art. 48 alin. (4) - stabilirea cantităților pe baza fluxurilor fizice de energie electrică măsurate efectiv, alin. (5) - determinarea costurilor pe baza costurilor marginale medii previzionate pe termen lung, cu luarea în considerare a pierderilor, a investițiilor în infrastructură nouă și a unui procent corespunzător din costul infrastructurii existente, alin. (6) - utilizarea metodologiilor de calcul standard recunoscute și deducerea beneficiilor obținute de rețeaua electrică de transport și nici alin. (7) - regula blocului de reglaj. Autorul va explica raportul dintre proiect și aceste dispoziții legale, indicând, după caz, actele normative subsecvente prin care ele urmează a fi puse în aplicare.
	Explicație. 

Proiectul Liniilor directoare se elaborează întru executarea cadrului legal stabilit la art. 48 din Legea nr. 164/2025, fără a substitui principiile și obligațiile stabilite direct prin lege. Subsecvent, determinarea concretă a cantităților pe baza fluxurilor fizice măsurate (alin. 4), aplicarea costurilor marginale medii pe termen lung (alin. 5) și deducerea beneficiilor (alin. 6) se realizează nemijlocit prin calculul matematic și modelele de simulare derulate la nivelul ENTSO-E / Data Clearing House, la care OST aderă prin Acordul Multilateral ITC.

	Cu referire la redactarea tehnică a proiectului
	Centrul de armonizare a legislației
	13
	Se vor corecta, inclusiv: titlul Tabelului – „la Mecanismului” în „la Mecanismul”; pct. 9.2 – „dacă importurilor totale” în „dacă importurile totale”; pct. 11 – „Operatorul sistemul de transport” în „Operatorul sistemului de transport”; pct. 20 – acordul gramatical în formula „modul de determinare ... aplicat la nivel național”.
	Se acceptă.

	Prevederi ale Regulamentului (UE) nr. 838/2010 al Comisiei din 23 septembrie 2010 neaplicabile.
	Centrul de armonizare a legislației
	14
	O serie de prevederi UE nu constituie obiect al preluării, după cum urmează: art. 3 al Regulamentului, în partea privind intrarea în vigoare la nivelul Uniunii Europene; pct. 1.5 din partea A are caracter istoric, fiind legat de perioada anterioară instituirii ENTSO-E. Pct. 3.5-3.6 și pct. 5.3-5.5 conțin, în principal, atribuții ale Comisiei Europene, ACER și ENTSO-E sau mecanisme tranzitorii consumate.
	Se ia act.

	Obiecții privind clauza de armonizare
	Centrul de armonizare a legislației
	15
	Clauza de armonizare a proiectului Hotărârii Consiliului de administrație se va include după clauza de adoptare, în următoarea redacție: 

[bookmark: _Hlk243486173]„Prezenta Hotărâre pune în aplicare parțial Regulamentul (UE) nr. 838/2010 al Comisiei din 23 septembrie 2010 privind stabilirea orientărilor referitoare la mecanismul compensărilor între operatorii de sisteme de transport și abordarea comună de reglementare în domeniul stabilirii taxelor de transport, CELEX: 32010R0838, publicat în Jurnalul Oficial al Uniunii Europene seria L nr. 250 din 24 septembrie 2010”.
	Se acceptă.

	Obiecții privind Tabelul de concordanță la Regulamentul (UE) nr. 838/2010 al Comisiei din 23 septembrie 2010
	Centrul de armonizare a legislației
	16
	În compartimentul 1, pentru actul Uniunii Europene, se va indica titlul oficial exact, numărul CELEX, data publicării, conform modelului următor: Regulamentul (UE) nr. 838/2010 al Comisiei din 23 septembrie 2010 privind stabilirea orientărilor referitoare la mecanismul compensărilor între operatorii de sisteme de transport și abordarea comună de reglementare în domeniul stabilirii taxelor de transport, CELEX: 32010R0838, publicat în Jurnalul Oficial al Uniunii Europene L 250 din 24 septembrie 2010. Se va indica, de asemenea, adaptarea actului Uniunii Europene în cadrul Comunității Energetice prin Decizia Grupului Permanent la Nivel Înalt nr. 2013/01/PHLG-EnC din 23 octombrie 2013, cu modificările operate prin Decizia nr. 2021/01/PHLG-EnC, precum și versiunea care constituie efectiv obiect al preluării.
	Se acceptă. 

	
	Centrul de armonizare a legislației
	17
	Art. 2 și partea B pct. 1-3 se vor reflecta ca norme aplicabile; dacă sunt transpuse prin alt act național, se vor indica actul și dispozițiile concrete, nu calificativul „Prevederi UE neaplicabile”.
	A se vedea pct. 2 din tabelul de sinteză.

	
	Centrul de armonizare a legislației
	18
	Partea B pct. 3 se va reda uniform în română și engleză în versiunea modificată prin Decizia nr. 2021/01/PHLG-EnC, inclusiv referirea la Muntenegru.
	A se vedea pct. 2 din tabelul de sinteză.

	
	Centrul de armonizare a legislației
	19
	Pct. 3.1 din partea A se va marca „Parțial compatibil” până la completarea pct. 13 din proiect cu condiția referitoare la acordul voluntar din 16 decembrie 2009.
	Se acceptă. 

	Pct. 4.4 din partea A se va marca „Parțial compatibil” până la corectarea ipotezei privind lipsa bazei aprobate de calcul și la delimitarea atribuțiilor ACER de normele naționale.
	Se acceptă.

	Art. 1 și pct. 1.4 din partea A vor avea explicații exprese în coloana observațiilor pentru calificativele „Parțial compatibil”.
	La art. 1 a fost modificat în „compatibil” 

	Art. 3 al Regulamentului se va separa de obligațiile Deciziei nr. 2013/01/PHLG-EnC; acestea din urmă se vor reflecta distinct.
	A fost inclus pct. 2 din proiect care prevede atribuțiile ANRE. 

	Se va corecta trimiterea la Hotărârea ANRE nr. 626 din 27 octombrie 2023 și erorile de redactare identificate în proiect și în Tabel.
	Se acceptă. 

	Pct. 2-4 din Hotărârea de aprobare se vor evidenția drept măsuri naționale suplimentare de implementare.
	Se ia act.

	În compartimentul 3, gradul general de compatibilitate se va indica „parțial compatibil”, în corespundere cu pct. 42 subpct. 1) și cu pct. 46 din Regulamentul aprobat prin Hotărârea Guvernului nr. 1171/2018 și cu calificativul reținut în prezenta Declarație.
	Se acceptă.

	Art. 2 și partea B pct. 1-3 se vor califica „prevederi UE netranspuse”, potrivit pct. 42 subpct. 5) din același Regulament, iar nu „prevederi UE neaplicabile”.
	A se vedea pct. 2 din tabelul de sinteză.

	Pct. 5.1 din partea A se va marca „Parțial compatibil”, întrucât pct. 21 din proiect omite propunerea Agenției prevăzută la pct. 5.3 și mecanismul celui de-al doilea aviz.
	Se acceptă.

	Statutul pct. 5.4 din partea A se va stabili și motiva distinct, cu indicarea situației evaluării prevăzute la pct. 5.3 și a valorii compensației anuale aplicabile în prezent.
	Prevederile respective țin de entități UE nefiind aplicabile Republicii Moldova. 

	Potrivit pct. 44-45 din Regulamentul aprobat prin Hotărârea Guvernului nr. 1171/2018, sigla „UE” marchează proiectul de act normativ care transpune legislația Uniunii Europene pe parcursul întregului proces de legiferare și se aplică prin indicarea, pe prima pagină a proiectului, în colțul din dreapta sus, a literelor mari UE, cu caractere aldine, fontul Times New Roman și mărimea corpului de literă 16. În proiectul examinat, sigla figurează doar pe pagina anexei, nu și pe prima pagină a proiectului de Hotărâre, iar cerințele de formă nu sunt respectate. Aceasta se va aplica în mod corespunzător.
	Se acceptă. 

	Nota de fundamentare se va întocmi potrivit art. 30 din Legea nr. 100/2017 cu privire la actele normative, iar compartimentul 5 al acesteia va cuprinde, în mod obligatoriu, elementele prevăzute la pct. 31 din Regulamentul aprobat prin Hotărârea Guvernului nr. 1171/2018, inclusiv izvorul obligației de transpunere – Decizia nr. 2013/01/PHLG-EnC, nivelul de armonizare atins, prevederile netranspuse și măsurile normative subsecvente necesare pentru asigurarea compatibilității depline.
	Se acceptă.

